एक दिन गृहमंत्री आह्लादित होते हुए देश की संसद को बतायेंगे कि बूट-बन्दूकों और संगीनों के साये भर से जम्मू-कश्मीर इस तरह ‘काबू’ में आ गया है और इतनी तेज़ी से ‘सामान्य’ होने लगा है कि वहां एक भी गोली चलाने की ज़रूरत नहीं पड़ रही, यहां तक कि संविधान का अनुच्छेद 370 हटाकर उसका राज्य का दर्जा छीन लेने के बाद ‘पत्थरबाजों’ की अकड़ भी ढीली पड़ गई है, तो इन ‘शांतिकामियों’ की खुशी का पारावार नहीं रह जायेगा.